Odense Adresse-Contoirs Efterretninger, 1838-05-15
Hollandsk Mølle til Salg. En nye hollandsk Mølle i Lolland, hvortil er en meget betydelig Søgning af Landsbye maling, tilligemed den der underliggende Jord, er underhaanden at faae tilkjøbs; man ville behage at aflægge billetter paa det Ber Hs. lingske Kontoir i Kjøbenhavn med Adresse: H. M. I. L. M. 158. Breiningegaard. i Jylland, Ringkjøbing Amt, Bølling Herred, 2 Miil fra Ringkjøbing, bliver, paa Forlangende af nærværende Eier, Proprietair Kuhlmann, paa Grund af indtrufne Omstændigheder, stillet til een eneste offentlig Auction, som afholdes paa Gaarden Breiningegaard den 9 Juli d. A., Kl. 10 slet, hvor Eiendommen med Underliggende vil blive den Høistbydende, ifølge Conditioner, tilslagen. Gaarden, omgiven med Grave, ligger romantisk i Skoven. Vaaningshuset er teglhængt og 2 Etager høit, Udhusene af Grundmuur og assurerede for circa 17,000 Rbd. r. S. Tæt udenfor Gaarden ligger: a) i Vest en Vandmølle med 2 Gange, gode Bygninger, fortrinlig Værk, forpagtet til 200 Rbd. aarlig i Penge og endeel Agrements for Eieren. i Syd en Stampemølle med Privilegium til Feldberederie. c) i Nord en massiv Smedie med Bopæl. Tre Fæstehuses Beboere gjøre Hovdage. Skoven, der bestaaer af Eeg, Ask, Elm, Birk, Elle og alle Sorter blødt Træe, beskytter Gaarden for Vind og er forsynet med Spadseregange, og paa denne Plet af stor Værdie. Haven er en fortrinlig Kjøkkenhave, forsynet med alle Slags Frugttræer af bedste Sort. Flere smaae Indsøer og Damme afgive gode Fisk, og Jagten er ganske fortrinlig. Klyner og Tørveskiær, et Krat af circa 100 Tdr. Land, Græsning og Høebjergning i Moserne og Hederne o. s. v. afgive en ikke ubetydelig Jndtægt, Gaarden staaer for 33 Tdr. fri Hovedgaardstaxt, Møllen, for 6 Tdr. Mølleskyld, og beløber Skatter og Afgivter sig at hele Eiendommen til circa 300 Rbd. r. S. aarlig; den har et Areal af over 2000 Tdr. Land, og er en stor Deel af de langt bortliggende Jorder og Heder især passende til Udparcellering, samt 3 a 400 Tdr. af den bedste Hede tjenlig til Opbrækning, da der haves Mergel overalt, Hovmarken bliver for Øieblikket dreven i 11 Jndtægter hvoraf 7 1/2 ere merglede. Enhver Kornsort, saavelsom Raps og Kløver produceres med Fordeel, hvorom Liebhavere ville overbevise sig ved at tage Eiendommen i Øiesyn. Den aarlige Udsæd er circa 40 til 50 Tdr. Vintersæd, incl. Raps, 25 Tdr. Byg, 70 til 80 Tdr. Havre, foruden Vikker, Erter, Boghvede, Kartofler og Hør. Engene kunne blive uendelig forbedrede og afgive aarligen mellem 150 til 200 Læs Høe. 60 Køer have indtil sidste 1 Mai været forpagtede til Mølleren, en Holstener, til 3/4 Td. Smør pr. Koe, og holdes 50 Stude, 200 Faar, 12 Arbeidsheste, samt en Rytterhest desforuden Gaarden qvalificerer sig særdeles til Schæferie. Tjeneste- og Dagløn er utrolig billig Gaarden kan modtages medio August med fuld Avl, og skal Conditionerne blive saa moderate affattede som muligt, f. Ex skal der kuns udbetales ved Hammerslaget, eller imod Sikkerhed i December Termin 4000 Rbd. r. S., hvorimod de øvrige Penge efter Kjøberens Ønske enten kan blive indestaaende eller successive udbetalt. Nærmere Underretning om denne Eiendom meddeler Undertegnede, den nærværende Eier, samt Forvalteren, der paaviser Eiendommen paa Forlangende. Petersminde i Skjern pr. Ringkjøbing den 10 Marts 1838. Herz, Cancellieraad, Herredsfoged og Skriveri Bølling og Nørre Herreder.